b'\n_START_ARTICLE_\nLimfocit B\n_START_SECTION_\nPoimenovanje\n_START_PARAGRAPH_\n\xc4\x8crka B v imenu prihaja od besede bursa fabricia (fabricijeva burza, limfati\xc4\x8dni organ pri pticah, kjer limfociti B dozorevajo).\n_START_SECTION_\nRazvoj limfocitov B\n_START_PARAGRAPH_\nNezreli limfociti B nastajajo v kostnem mozgu. Nastajajo iz mati\xc4\x8dnih krvotvornih celic; preko pre- in prolimfocita B nastane nezrel limfocit B. \xc4\x8ce se nezrel limfocit B sre\xc4\x8da z antigenom, se inaktivira ali eliminira s pomo\xc4\x8djo apoptoze. Nezreli limfociti B, ki se ne deaktivirajo ali eliminirajo, se pretvorijo v zrele naivne limfocite B, ki zapustijo kostni mozeg in potujejo v sekundarne limfati\xc4\x8dne organe. Ob stiku z antigenom se limfocit B aktivira in se lahko pretvori v plazmatko, ki za\xc4\x8dne po nekaj dneh proizvajati protitelesa. Dolo\xc4\x8deni limfociti B pretvorijo v spominske celice, ki se aktivirajo v prihodnosti, \xc4\x8de ponovno naletijo na ta antigen (na primer pri ponovni oku\xc5\xbebi). Plazmatke sprva zmorejo proizvajati le protitelesda IgM, s pomo\xc4\x8djo limfocitov T pa se njihov genom na lokusu za protitelesa tako spremeni, da lahko proizvajajo tudi IgA, IgG in IgE.'